ڕێزدێنت ئیڤڵ ٢ (کایەی ڤیدیۆیی ٢٠١٩)
ڕێزدێنت ئیڤڵ ٢ (؛ ) کایەیەکی ڤیدیۆیی ترس و مانەوەیە کە لەلایەن کاپکمەوە پەرەی پێ دراوە و بڵاوکراوەتەوە و سەر بە زنجیرەی کایەکانی ڕێزدێنت ئیڤڵە. ئەوانەی یاری دەکەن کۆنترۆڵی کەسایەتییە سەرەکییەکانی یارییەکە، لیۆن ئێس کەنەدی و کڵێر رێدفیڵد دەکەن. چیرۆکەکە باسی لیۆن، کوڕێک کە یەکەم ڕۆژی کارکردنێتی وەک پۆلیس، لەگەڵ کڵێر، خوێندکارێکی کۆلێژ کە بە دوای براکەیدا، کریس رێدفیڵد، دەگەڕێت، دەکات. کایەکە دروستکردنەوەیەکی پێشکەوتووی وەشانە کۆنەکەی ١٩٩٨ە.

کاپکم لە سەرەتادا لە ساڵی ٢٠٠٢ ویستی کایەکە دروست بکاتەوە، ئەویش دوای سەرکەوتنە بازرگانییەکەی یەکەم کایە دروستکراوەکەی زنجیرەکە، بەڵام ئەوان ھەرگیز دەستیان بە بەرھەمھێنان نەکرد چونکە دروستکەری زنجیرەکە، شینجی میکامی، نەی دەویست کە سەرقاڵی ھیچ شتێکی تر بێت چونکە ئەو کاتە خەریکی بەرھەمھێنانی ڕێزدێنت ئیڤڵ ٤ بوو. لە ئابی ٢٠١٥دا، کاپکم بانگەشەی ئەوەی کرد کە خەریکی پەرەپێدانی دروستکردنەوەی کایەکەن، یەکەم کورتەڤیدیۆی یارییەکەش لە ئی٣ی ٢٠١٨دا بڵاوکرایەوە. کایەکە لە ٢٥ی کانوونی دووەمی ٢٠١٩ بە فەرمی بڵاو کرایەوە. کایەکە بە پاراستنی دێنووڤۆ پارێزرابوو.

سەرچاوەکان 
 

کایەکانی ڕێزدێنت ئیڤڵ
کایە ڤیدیۆییەکانی ٢٠١٩
گەمەکانی پلەی ستەیشن ٤
گەمەکانی ویندۆز
گەمەکانی ئێکس بۆکس وان
یارییەکانی پلەی ستەیشن ٤
یارییەکانی پلەیستەیشن ٥
ئەو یارییە ڤیدیۆییانەی لە ژاپۆن گەشەپیان پێدراوە
یارییەکانی ویندۆز
کایە ڤیدیۆیییە تاک-یاریزانەکان
کایە ڤیدیۆیییەکان بە بەشداریی کەسایەتیی سەرەکیی مێ